"Күпме дәвалау чаралары уздым, ләкин файдасы күренмәде"

	Күпләр табибларны йөреп чыккач, дәвалануның файдасын тапмыйча, әби-бабайга бара. Әллә башка ышанычы калмаганга, әллә соңгы өметен шуңа баглаганга, еш кына тылсым, өшкерү, үлән төнәтмәләрен эчү, сыкрап авырткан җирне кулдан ясалган төрле майлар белән сылау файдага булып, чыннан да уңай үзгәрешләргә китерә.	 Үзем белән булган бер вакыйганы бәян итим әле. 4 ел элек кинәт кенә уң аягым аксый башлады. Һич басып булмый, табан астына мең кадак какканнар диярсең. Басу түгел, галуш, хәтта оекбаш кигәндә-салганда авыртуга түзә алмыйча акырып-бакырып җаным чыкты. Томография шпор дип күрсәтте. Шул көннән башлап күпме дәвалау чаралары уздым, ләкин файдасы күренмәде. Кайда, кем, нәрсә әйтә, һәммәсен җиренә җиткереп сылап, төреп, ышкып, эчеп карадым – үзгәреш булмады, мин барыбер шул аксак Миләүшә идем. 
	Миләүшә НӘҖМЕТДИНОВА, Тукай районы	
Татарстан яшьләре

	№ --- | 01.12.2020	


